EUR/USD Gagal Sambung Lonjakan Susulan Ucapan ‘Sendu’ Powell

Menjadi tumpuan pada sesi New York semalam adalah ucapan Pengerusi Federal Reserve (Fed) Jerome Powell ketika menghadiri Simposium Antarabangsa Riksbank di Stockholm yang dinanti-nantikan oleh pasaran.
Namun, Powell dilihat tidak menyentuh tentang dasar monetari dan pelabur gagal mendapatkan petunjuk terbaru untuk mesyuarat FOMC yang akan berlangsung pada awal Februari nanti.
Justeru, kesan pergerakan harga menyaksikan US dolar mendatar sepanjang dagangan Selasa semalam berkemungkinan pelabur lebih memilih untuk mengurangkan risiko dan berwaspada menantikan isyarat lebih jelas.
Tumpuan akan terarah pada data indeks harga pengguna Amerika Syarikat (AS) pada Khamis esok bagi menilai kadar inflasi terbaru yang boleh mempengaruhi keputusan dasar monetari bank pusat.

Pergerakan harga pada carta pasangan mata wang EUR/USD telah memperlihatkan harga mendatar di bawah 1.07500 yang dilihat menjadi rintangan terbaru selepas kenaikan di awal minggu lalu turut menguji sekitar tersebut.
Walaupun gagal meneruskan pergerakan menaik, namun harga yang masih berada di atas paras sokongan Moving Average 50 (MA50) pada rangka masa 1 jam di carta EUR/USD itu menunjukkan harga masih cenderung untuk menyambung trend bullish.
 Sekiranya kenaikan lanjut berjaya diteruskan hari ini, harga dilihat akan menuju ke sekitar ketinggian 1.08000 untuk menguji pula zon rintangan yang dijangkakan itu.
Kenaikan boleh mencapai sehingga 1.09000 atau 1.10000 jika lebih banyak faktor yang menambahkan tekanan buat US dolar dan berpotensi untuk catatkan ketinggian terbaru 9 bulan.
Namun, tidak mustahil menjelang terbitan data inflasi AS yang semakin hampir, harga boleh berubah arah membuat penurunan semula.
Jika susut semula di bawah 1.07000, pelabur perlu bersedia dengan kejatuhan lebih rendah dan menilai petunjuk untuk perubahan trend bearish.
Penurunan harga dilihat akan kembali menuju semula ke paras-paras tumpuan sebelum ini seperti zon 1.06000 dan support 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kadar Pengangguran UK Turun Lagi! Apa Reaksi Matawang Pound?

Pasaran pada sesi Eropah diperlihatkan dengan penerbitan data pekerjaan UK yang mencatatkan bacaan bercampur-campur pada bulan Ogos.
Menurut laporan Pejabat Statistik Negara (ONS), kadar pengangguran menepati jangkaan pasaran untuk menurun kepada 4.5% dalam tempoh tiga bulan hingga Ogos, iaitu angka terendah satu tahun.
Sementara itu, penggajian di UK dilaporkan meningkat sebanyak 207,000 pekerja pada bulan September, membawanya ke tahap tertinggi sebelum program subsidi upah oleh kerajaan berakhir.
Jawatan kosong pula terus meningkat sehingga mencapai tahap tertinggi sepanjang masa iaitu sebanyak 1.1 juta, dengan peningkatan terbesar dilihat dalam sektor penginapan dan perkhidmatan makanan.
 Menteri Kewangan, Rishi Sunak memberitahu bahawa kerajaan komited untuk membantu orang mencari pekerjaan setelah tamatnya skim pekerjaan kerajaan pada akhir bulan September.
Purata pendapatan mingguan pula 7.2% lebih tinggi daripada tiga bulan yang sama pada tahun 2020, namun sedikit perlahan berbanding bacaan sebelumnya sebanyak 8.3%.
Bagaimanapun, matawang pound gagal memberi reaksi susulan penerbitan data ini, dengan didagangkan sedikit berubah di sekitar harga 1.3600 berbanding USD.
Matawang itu sebelum ini telah mendapat sokongan daripada kenyataan dua pembuat dasar Bank Pusat England (BOE) yang memberi isyarat untuk kenaikan kadar faedah sebagai tindak balas kepada kenaikan harga tenaga yang tinggi.


Matawang AS Dolar Mendapat Keuntungan Ekoran Kebimbangan Perang Dagang Memaksa Pelabur Mencari Aset Selamat.

Awal sentimen Asia, data perbelanjaan modal individu Australia untuk suku tahun pertama 2019 menunjukkan penurunan sebanyak 1.7% daripada kenaikan 1.3% sebelum ini dan di bawah jangkaan pasaran 0.5%. Atas faktor data ini merupakan salah satu komponen data KDNK, data ini akan memberi sedikit impak yang kurang baik kepada pertumbuhan ekonomi Australia.
Matawang A.S. Dolar hari ini mendapat sedikit permintaan ekoran kebimbangan yang semakin meningkat dalam pertikaian perdagangan AS-China memaksa pelabur untuk mencari aset yang selamat.
Bukan itu sahaja, kenaikan USD juga disokong oleh kelemahan Euro selepas terdapat ketidakpastian yang melingkari prospek ekonomi zon Eropah dan masa depan politik yang masih tidak jelas.
 Euro buat masa ini ditekan oleh krisis hutang Itali. Terbaru, Timbalan Perdana Menteri Itali, Matteo Salvini berkata Suruhanjaya Eropah boleh mendenda Itali sebanyak 3 bilion Euro atas pelanggaran peraturan hutang dan defisit Kesatuan Eropah.
Sementara itu, matawang safe-haven Yen dan Chf dijangka menjadi tarikan selepas akhbar tempatan China pada Rabu telah menyatakan amaran bahawa Beijing bakal menggunakan elemen nadir bumi atau ‘rare earth’ untuk bertindak balas terhadap ancaman yang dikenakan Amerika Syarikat selepas Presiden Donald Trump membuat kenyataan bahawa beliau masih belum bersedia untuk meneruskan rundingan dagangan bersama China buat masa ini.
Pelabur akan memberi fokus terhadap data ekonomi Amerika Syarikat hari ini untuk mengukur tahap kesihatan ekonomi terbesar dunia itu. Bacaan anggaran kedua untuk suku tahun pertama bagi kadar pertumbuhan domestik akan menjadi tumpuan dan begitu juga bagi data tuntutan pengangguran mingguan di Amerika Syarikat.


Ulasan Penting dan Sentimen Semasa Bagi Matawang Utama Sesi Asia Pagi Ini

Yen melonjak sedikit dalam sesi Asia pada Jumaat selepas pengumuman data yang bercampur-campur. Bacaan inflasi direkod dibawah jangkaan sebaliknya data jualan runcit meningkat daripada bacaan yang dicatat sebelum ini.
US Dollar Index yang mengukur kekuatan matawang Greenback juga dilapor meningkat sebanyak 0.17 peratus kepada 99.02. USD/JPY pula menjunam sebanyak 0.03 peratus kepada 111.24 sementara AUD/USD berubah kepada 0.7468.
Jepun melaporkan perbelanjaan isi rumah menjunam sebanyak 2.0 peratus pada bulan Mac, manakala data CPI pula hanya menunjukkan peningkatan sebanyak 0.2 peratus berbanding jangkaan 0.3 peratus.  Dalam laporan berasingan, data pengangguran dicatat lebih mantap termasuklah data runcit yang meningkat sebanyak 2.1 peratus berbanding 1.5 peratus yang dicatat pada Mac.
Kemudian, Australia melaporkan bahawa laporan kredit swasta meningkat sebanyak 0.5 peratus pada bulan Mac.
 NZD/USD pula meningkat sebanyak 0.12 peratus apabila data trade defisit dikeluarkan tidak disangka-sangka.
Semalam, US Dollar diniagakan lebih tinggi berbanding matawang utama yang lain pada Khamis selepas beberapa data ekonomi dikeluarkan disamping kejatuhan Euro selepas komen daripada Presiden Bank Pusat Eropah, Mario Draghi.
US Dollar terus didagang lebih tinggi buat hari kedua berturut-turut walaupun data tuntutan pengangguran dan durable goods dicatat lebih lemah daripada jangkaan peningkatan sebanyak 1.2 peratus.
Di tempat lain, Euro kehilangan tenaga selepas Presiden ECB menyifatkan pemulihan ekonomi Zon Euro semakin kukuh namun masih menegaskan bahawa kadar inflasi kekal pada momentum yang agak rendah.


Sentimen Semasa Pasaran Forex Menjelang New York Open

US dollar meneruskan kenaikannya pada Isnin berbanding beberapa matawang utama yang lain. Kini US dollar hampir mencapai paras tertinggi enam minggu yang lalu yang banyak dipandu oleh kenaikan Hasil-bon 10-tahun AS. Dalam masa yang sama data PMI sektor ekonomi Zon Eropah gagal menyokong kenaikan matawang Euro.
Indeks US dollar yang mengukur kekuatan matawang greenback berbanding enam matawang utama yang lain naik 0.39% setakat pada pukul 8.35 malam. Hasil bon 10-tahun AS (US 10-yr treasury yields) terus membuat kenaikan sejak minggu lalu dan kini menghampiri paras 3.0%.
Major pair EUR/USD setakat ini telah jatuh 0.42% dengan pair GBP/USD jatuh 0.28%. Pair USD/JPY pula naik 0.54%, USD/CAD naik 0.28% dan USD/CHF naik 0.09%. Pair AUD/USD dan NZD/USD masing-masing jatuh 0.44% dan 0.47%.
 Matawang paling kuat menjelang pembukaan sesi New York adalah US dollar dan yang paling lemah adalah Yen dan NZD.
Matawang Yen ketika ini tertekan disebabkan sentimen pasaran yang beransur pulih pada awal dagangan minggu ini. Matawang Yen dilihat melemah berbanding matawang-matawang utama yang lain dan kelemahan ini juga disebabkan peningkatan hasil-bon di Amerika Syarikat di mana terdapat aliran modal keluar dari Jepun ke Amerika berikutan sikap pelabur yang mencari hasil pelaburan yang lebih menguntungkan dan selamat.
Hasil bon yang lebih tinggi di Amerika Syarikat juga menyebabkan matawang AUD dan NZD yang berkadar faedah tinggi terus jatuh pada Isnin. Ini bukanlah perkara baru, kerana kedua-dua matawang membuat penurunan apabila hasil-bon 10-tahun AS mulai membuat kenaikan sejak Selasa minggu lalu.


GBP/JPY Tenang Seketika, ‘Ribut’ Bakal Melanda Carta Harga?

Pergerakan harga pada carta pasangan mata wang GBP/JPY dilihat mendatar menuju penghujung minggu dengan kedua-dua mata wang Pound dan Yen tidak menunjukkan perubahan yang ketara.
Data pertumbuhan ekonomi UK yang diterbitkan pada awal sesi Eropah dilihat tidak memberi impak terhadap pergerakan Pound.
Bacaan akhir bagi data Keluaran Dalam Negara Kasar (KDNK) UK untuk suku pertama tahun ini kekal di paras 0.8%, iaitu paras terendah untuk tempoh 1 tahun.
Mata wang Pound dijangka masih akan kekal berisiko didagangkan sehingga penghujung minggu ini dengan kebimbangan terhadap perkembangan Brexit yang kembali goyah.
Sementara Yen juga terus bergerak suram selepas bank pusat Jepun tetap dengan pendirian untuk mengekalkan dasar monetari yang longgar. Namun, sentimen pasaran yang berisiko boleh memberi sokongan untuk Yen mengukuh sebagai mata wang safe-haven.
Carta harga GBP/JPY mencapai paras ketinggian sekitar 166.600 untuk minggu ini pada Selasa lalu, namun mula susut di bawah paras halangan Moving Average 50 (MA50) pada rangka masa 1 jam yang memberi isyarat pergerakan bearish harga.
Sehingga dagangan Rabu semalam bersambung ke dagangan hari ini (Khamis), harga mendatar di sekitar paras 165.500 menantikan mana satukah mata wang yang akan lebih mendominasi.
 Sekiranya Pound bergerak lebih lemah berbanding Yen, harga bakal susut lebih rendah untuk menguji zon tumpuan sekitar 164.500 yang dilihat sebagai zon RBS (resistance become support) buat harga.
Dan penurunan lebih rendah yang diteruskan bakal menuju pula ke zon sekitar 162.00 yang turut menjadi tumpuan diuji pada dagangan pertengahan Jun lalu.
Sebaliknya jika kenaikan harga pula yang berlaku melepasi semula halangan MA50, harga bakal menuju ke zon rintangan pada 168.00.
Sekiranya harga berjaya meneruskan kenaikan dan melepasi ketinggian 168.700 yang dicapai pada 9 Jun lalu, paras tertinggi terbaru 6 tahun bakal direkodkan lagi.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Penuh Penguatan US Dolar Dalam FOMC Pagi Tadi

Dalam sidang media pagi tadi, Pengerusi The Fed Janet Yellen menyatakan keputusan untuk menaikkan kadar adalah hasil daripada undian daripada keyakinan ekonomi yang semakin baik. Kadar dinaikkan sebanyak 25 mata asas dari 0.50% kepada 0.75%. Beliau menjangkakan kadar baru ini hanya mempunyai sedikit impak kepada ekonomi yang terbukti kukuh.
Dalam analisis ‘dot plot’ The Fed juga telah membangkitkan keyakinan kepada peningkatan kadar pada 2017 di mana ia menunjukkan potensi tiga kali kenaikan pada 2017 berbanding dua kali pada mesyuarat November.
Menurut Yellen, polisi monetari masih akomodatif (accomodative) berikutan keputusan yang telah dibuat. Hal ini hanyalah sederhana berdasarkan Fed Funds Rate di paras 0.75%. Polisi monetari akomodatif ialah tindakan bank pusat menambahkan bekalan wang untuk meningkatkan aktiviti ekonomi.
Perubahan yang dibuat ini disebabkan pengurangan kadar pengangguran yang tidak dijangka sehingga ke paras 4.6%. Ada juga ahli FOMC yang membincangkan tentang potensi perubahan kepada percukaian US untuk melaraskan jangkaan ekonomi mereka.
Dalam memberi komen tentang potensi perubahan polisi fiskal, Yellen mengatakan The Fed akan terus memberi perhatian dan meneliti hal ini jika perlu untuk mengubah jangkaan ekonomi mereka. Yellen dilihat meragui keperluan polisi fiskal pada masa ini dengan pengurangan kadar pengangguran yang tinggi pada kadar 4.6%.
Inflasi merupakan tumpuan The Fed selama ini selain kadar pengangguran dan mengatakan bank pusat tidak mahu melihat kadar inflasi semasa terus berada di bawah paras 2.0%. Ketika ini kadar inflasi US adalah 1.60%.
 Selain itu, apabila ditanya pendapat tentang polisi fiskal Trump, Janet Yellen mengatakan ketidaktentuan yang begitu tinggi kepada keadaan yang menyelubungi ekonomi khususnya polisi-polisi ekonomi yang akan dibawa oleh pentadbiran baru dan The Fed akan terus meneliti hal ini dalam proses pembuatan keputusan mereka.
Secara keseluruhan, Moshed.com melihat komen Yellen yang bercampur-campur antara dovish dan hawkish. Beliau begitu dovish apabila menyatakan tentang jangkaan ekonomi di masa hadapan. Manakala dari segi ekonomi semasa, kita melihat beliau begitu hawkish dengan inflasi dan pasaran pekerjaan semasa. Tetapi dengan potensi tiga kenaikan kadar pada 2017, cukup untuk memberikan kita gambaran keyakinan terhadap ekonomi US di masa hadapan walaupun polisi Trump masih dilihat sebagai ketidaktentuan.
Hal ini memberikan momentum kepada penguatan US dolar pagi tadi walaupun pada mulanya Eur/Usd seakan-akan sukar untuk pergi jauh lagi semasa kadar diumumkan. Selepas sahaja sidang media berakhir USD terus menguat dengan Eur/Usd dilihat jatuh mencapai paras 1.0500 dan ketika ini didagangkan di paras 1.0481.
Eur/Usd TF Weekly
Eur/Usd TF daily
Eur/Usd TF H4


Sentimen Terkini Pasaran Forex Setakat Ini

Matawang dollar USD terus mengukuh pada dagangan Selasa berikutan perkembangan terkini isu perang dagang antara Amerika Syarikat dan China menyokong permintaan terhadap matawang safe-haven sementara pelabur masih menunggu isyarat arah kecenderungan dasar monetari oleh bank pusat FED. Risiko terhadap sentimen dalam pasaran semasa kembali memuncak setelah komen Presiden Donald Trump pada Isnin telah melenyapkan keredaan perang dagang bersama China. Dalam temubualnya bersama Wall Street Journal, Trump menyatakan bahawa beliau bakal menaikkan tarif $200 billion terhadap barangan import China daripada kadar semasa 10% kepada 25% selepas ini.
Tumpuan pelabur seterusnya pada minggu ini akan terarah kepada ucapan Pengerusi FED, Jerome Powell pada Rabu dan juga minit mesyuarat bank pusat pada awal November lalu yang akan dikeluarkan pada Khamis di mana pelabur akan melihat isyarat kekerapan kenaikan kadar faedah oleh FED selepas ini.
 Sementara itu, Euro merosot pada paras terendah 6 hari dagangan berikutan kekuatan Dollar dan komen yang agak berhati-hati oleh bank pusat European Central Bank (ECB). Menurut Presiden ECB Draghi, data ekonomi zon Eropah baru-baru ini mencatatkan bacaan lemah daripada jangkaan. Kebimbangan ini diperkuatkan lagi oleh laporan keyakinan perniagaan IFO Jerman yang menyusut. Tambahan lagi, beliau juga merasakan bahawa momentum pertumbuhan dunia agak perlahan dan inflasi global diramalkan merosot.
Dalam data ekonomi pada sesi Asia, defisit perdagangan New Zealand jauh lebih besar daripada jangkaan. Ini merupakan bulan kelima berturut-turut New Zealand mengalami defisit. Catatan pada bulan Oktober menurun kepada -1,295 juta. Meskipun sudah berkurang defisit daripada September 2018, defisit pada bulan Oktober gagal mencapai jangkaan pasaran. Antara penyebab kenaikan defisit ini adalah terdapat lonjakan sektor import sebanyak 14.0% manakala eksport menurun kepada 6.6%.


Alamak! US Dolar Jatuh Pula Pada Sesi Eropah

Pengukuhan US dolar terbatas pada pembukaan sesi Eropah, memperlihatkan raja mata wang itu mencatat penyusutan berbanding kebanyakan mata wang utama.
Walaupun begitu, sebahagian besar daripada keuntungan yang diraih dolar greenback susulan kenyataan Pengerusi Federal Reserve (Fed), Jerome Powell sebelum ini masih dikekalkan.
Ketika penulisan, indeks dolar sedikit merosot pada sekitar harga 98.65 berbanding pesaing utamanya.
Berucap di Persidangan Persatuan Kebangsaan untuk Ekonomi Perniagaan pada Isnin, Powell telah menyatakan kesediaan bank pusat untuk meningkatkan kadar faedah dengan lebih agresif dengan kenaikan lebih 25 mata asas pada mesyuarat akan datang.
 Hasil bon AS 10 tahun yang melonjak tinggi susulan kenyataan tersebut, masih mengekalkan pengukuhannya di paras tertinggi sejak Mei 2019 pada sekitar tahap 2.3%.
Antara mata wang yang mendapat keuntungan berikutan penyusutan US dolar adalah pound sterling, menyaksikannya didagangkan di paras ketinggian satu minggu. Sementara euro pula turut meningkat dengan diniagakan pada sekitar harga 1.100 berbanding USD.
Mata wang berkaitan komoditi, dolar Aussie dan kiwi juga didagangkan lebih tinggi memandangkan pada sesi sebelum ini juga kedua-dua mata wang itu tidak terkesan dengan pengukuhan US dolar.
Dolar loonie turut menguat di paras tertinggi satu bulan, disokong oleh lonjakan harga minyak mentah dunia berikutan kebimbangan bahawa Kesatuan Eropah (EU) mungkin akan menyekat import minyak Rusia.
Bagaimanapun, US dolar kekal didagangkan lebih kukuh berbanding yen yang membawa mata wang ninja itu terus melemah di paras terendah sejak Februari 2016.


Fed Umum Kenaikan Kadar Sehingga 1.00 Peratus!

Fed telah menaikkan kadar seawal jam 2 pagi tadi untuk kali kedua dalam tempoh tiga bulan kerana didorong oleh pertumbuhan ekonomi yang semakin kukuh. Fed dikatakan menaikkan kadar berikutan prospek yang positif dari sektor buruh disamping peningkatan inflasi yang selari dengan sasaran bank pusat.
Semalam Fed telah mengambil keputusan untuk menaikkan kadar sebanyak 25 mata asas daripda 0.75 peratus kepada 1.00 peratus sekali gus menunjukkan langkah yang lebih yakin oleh Fed dalam kembali meletakkan dasar monetari di tempat yang normal.
Menurut Yellen dalam satu sidang media selepas mesyuarat dua hari tersebut, Fed mempunyai keyakinan terhadap momentum ekonomi. Fed juga menilai kemajuan ekonomi sejak beberapa bulan yang lepas sebelum akhirnya mengambil keputusan ini.
 Dalam masa yang sama, Fed juga meletakkan unjuran kenaikan kadar sebanyak dua kali lagi tahun ini sementara tiga lagi pada tahun 2018.
Seleian itu, sasaran inflasi juga dilihat sedang bergerak menghampiri sasaran 2 peratus dengan pengukuhan data perniagaan setelah beberapa bulan menunjukkan kelemahan.
Malas Baca Berita Ekonomi? FOMC? NFP? Anda Rugi, Inilah Penggerak Pasaran!


Fokus Pasaran Minyak Tertumpu Kepada Mesyuarat OPEC Dan Non-OPEC Di Rusia

Harga minyak di lihat gagal untuk bergerak lebih tinggi minggu lalu, dan momentum untuk harga menaik semakin berkurangan berikutan peningkatan pengeluaran Pertubuhan Negara Pengesksport Petroleum (OPEC).
Fokus pasaran minyak pada minggu ini akan tertumpu kepada OPEC dan non-OPEC yang berlangsung hari ini di St Petersburg. Mereka di jangka bakal membincangkan isu peningkatan pengeluaran minyak di Nigeria dan Libya.
Menurut laporan Rueters, kemungkinan besar akan ada cadangan untuk meletakkan sekatan bersyarat terhadap pengeluaran minyak dari Nigeria dan Libya selepas mereka di kecualikan dalam perjanjian pada Januari lepas. Walau bagaimanapun ramai penganalisa meragui mereka akan mengambil langkah sedemikian.
Laporan Bloomberg pula menjelaskan, spekulasi terhadap kawalan pengeluaran minyak dari Libya dan Nigeria tidak akan menjadi agenda mesyuarat yang bakal berlangsung, apabila negara Afrika menegaskan mereka akan terus mengepam minyak ke paras yang lebih tinggi sebelum mereka terlibat dalam pemotongan bekalan tersebut.
 Nigeria di lihat bersedia untuk menyekat dan menurunkan bekalan sekiranya mereka mampu untuk mengekalkan pengeluaran pada 1.8 juta tong sehari. Manakala Libya tidak merancang untuk membuat sebarang perjanjan untuk menghadkan pengeluaran sebelum mereka mencecah sasaran 1.25 juta tong sehari sebelum Desember ini.
Kaname Gokon, Pegawai Strategi Komoditi, Broker Okato Shoji  di Tokyo berkata “Pemotongan bekalan oleh Libya dan Nigeria tidak mungkin akan berlaku memandangkan Libya baru sahaja tamat peperangan saudara.”
Menteri Tenaga Rusia, Alexander Novak pula memberi pandangan bahawa Libya dan Nigeria perlu menghadkan bekalan minyak selepas mereka mencapai kestabilan dalam pengeluaran.
Sementara itu, pada Ahad lalu, Setiausaha Agung OPEC, Mohammad Barkindo berkata pengimbangan semula pasaran minyak di lihat bergerak lebih perlahan daripada yang di jangka, namun mereka akan cuba untuk mempercepatkan pengimbangan tersebut pada separuh tahun kedua 2017.
“Minyak di lihat akan kekal bergerak pada julat yang kecil, memandangkan para pelabur menanti tanda-tanda daripada OPEC untuk meningkatkan usaha mereka dalam mengimbangi pasaran”, kata ANZ Bank


Kalau Tembus Paras Support Minggu Lalu, GOLD Bakal Ke Paras $1,800 Semula

Sentimen pasaran dilihat gagal menjadi pemacu pergerakan harga emas sebaliknya perubahan nilai US dolar sejak minggu lalu menjadi faktor mendorong harga logam kuning tersebut bergerak.
Pengukuhan US dolar yang ketara pada minggu lalu telah membenam harga emas untuk jatuh ke paras terendah 9 minggu seperti yang dipaparkan pada carta harga XAU/USD.
Setelah menyentuh paras terendah 1850.00 pada Khami lalu, harga dilihat cuba untuk membuat kenaikan namun gagal melepasi zon SBR (support become resistance) 1875.00 sebelum turun semula dan menutup dagangan minggu lalu di bawah paras tersebut.
Sentimen pasaran serta perubahan nilai dagangan US dolar pada minggu ini akan mempengaruhi pergerakan harga emas. Pelabur akan memantau perkembangan debat pilihan raya AS di samping berwaspada menjelang laporan data pekerjaan NFP di penghujung minggu.
Selain itu juga, perkembangan pelaksanaan pakej rangsangan ekonomi AS akan turut dipantau yang bakal memberi impak besar terhadap dagangan US dolar sekaligus mempengaruhi pergerakan harga emas.
Dagangan yang bersambung pada sesi Asia pagi ini dilihat bergerak di bawah paras halangan Moving Average 50 (MA50) pada pergerakan 1 jam harga.
 Harga sekali lagi menguji paras sokongan 1850.00 pada sesi Eropah dengan jangkaan penurunan akan diteruskan ke paras lebih rendah.
Berkemungkinan harga akan turun semula ke paras harga 1800.00 jika US dolar kekal meneruskan momentum pengukuhan pada minggu ini.
Sebaliknya jika harga emas kembali meningkat semula, paras tumpuan yang dilihat akan diuji adalah pada SBR 1875.00 sebelum menuju semula ke paras harga 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal WTI/OIL – Timeframe H1 – 7/3/2018

Harga OIL mulai bearish semalam setelah ia gagal untuk breakout trendline bearish timeframe daily jika diperhatikan dan hari ini ia telah breakout trendline bullish H1 dan berpotensi untuk meneruskan lagi penurunan.
 Dijangkakan, jika ia breakout Key Support 61.76, penurunan dijangkakan akan mencapai ke harga lebih rendah sekitar 61.10 atau lebih rendah. Walaubagaimanapun, jika ia breakout 62.40, OIL dijangka akan menguji level resistance seterusnya iaitu 63.22.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Kewangan Pada Sesi Dagangan Asia

US dolar dibuka kukuh sehingga mencapai paras tertinggi 6 minggu lalau berbanding yen dan beberapa matawang utama pada hari Khamis selepas data ekonomi U.S. yang terbaru mendorong lagi jangkaan bahawa the Fed akan menaikkan kadar faedah lebih dua kali pada tahun ini.
Walaubagaimanapun pasaran kewangan masih membimbangkan risiko perang perdagangan Sino-U.S. Namun tumpuan pelabur kini terarah pada laporan inflasi yang dijangkakan akan sejajar dengan jangkaan Jabatan Buruh A.S. dan hal ini dapat meningkatkan lagi keyakinan terhadap ekonomi dunia.
US dolar naik 0.1 peratus kepada paras 112.07 berbanding yen selepas melepasi paras bacaan 112 yang menjadi penghalang sejak 10 Januari. Dolar telah kukuh sebanyak 1.3 peratus pada hari Rabu kepada 112.175 yen.
Indeks US dolar yang mengukur kekuatan greenback berbanding enam matawang utama dibuka kukuh berhampiran paras tertinggi satu minggu iaitu pada paras 94.769.
Menurut penganalisis, pasaran kini bertindak balas berdasarkan maklumat yang dikeluarkan. Dalam masa yang sama, ekonomi dunia berada dalam keadaan yang baik dan ekonomi U.S. yang kukuh akan mendorong peningkatan kadar faedah. Pelabur-pelabur kini beri tumpuan pada indikasi-indikasi yang mengukur pengukuhan ekonomi US.
 Harga pengeluar U.S. meningkat pada bulan Jun, dengan keuntungan dalam kos perkhidmatan dan kenderaan bermotor, sehingga mendorong kepada peningkatan tahunan terbesar dalam 6- 1/ 2 tahun.
Disebabkan pengukuhan US dolar, matawang Euro telah didagangkan susut kepada $1.1675, merosot lagi dari paras tertinggi 3- 1/ 2 minggu iaitu dari paras $1.17905 yang dicapai pada hari Isnin.
Pada hari Rabu, ketegangan dalam pasaran matawang banyak dipengaruhi oleh perang perdagangan antara U.S.-China sehingga merebak kes pasaran ekuiti, di mana terdapat banyak kejatuhan dalam pasaran ekuiti di seluruh dunia selepas Washington mengancam tarif 10 peratus ke atas barangan import China yang bernilai $ 200 bilion.
“Sekiranya US menaikkan tarif import bernilai $200 bilion, China berkemungkinan akan melakukan beberapa jenis sekatan.
Dalam masa yang sama , bukan sahaja U.S. akan terkesan dengan langkah tersebut tetapi ekonomi China dan negara-negara yang mempunyai hubungan makro-ekonomi dengan China juga akan terkesan.,” kata Kazushige Kaida, ketua pertukaran asing di State Street Bank .


USD/CAD Menguat Selepas Data CPI Kanada Meleset Daripada Jangkaan

Matawang dollar Kanada (CAD) melemah pada pukul 8.30 malam tadi selepas data-data ekonomi dikeluarkan. CAD dilihat melemah berbanding US dollar dengan USD/CAD membuat kenaikan hampir 70 pip setakat pada pukul 8.49 malam.
Data-data ekonomi yang dikeluarkan oleh Kanada jelas mengecewakan dengan bacaan inflasi, CPI meleset daripada jangkaan pasaran dan jatuh daripada bacaan sebelum ini. CPI hanya meningkat 0.3% pada bulan lalu berbanding jangkaan kenaikan 0.4% dan bacaan sebelum yang meningkat 0.6%.
Dalam data lain, bacaan jualan runcit teras (Core retail-sales) tidak berubah pada bulan lalu berbanding jangkaan kenaikan 0.4%. Bacaan kali ini juga dilihat jatuh mendadak daripada kenaikan sebelum ini sebanyak 1.0%.
 Bacaan inflasi penting untuk dilihat oleh Bank of Canada (BoC) kerana ia adalah indikator utama untuk menggubal polisi monetari. Sasaran inflasi bank pusat adalah 2% di mana julat sasaran (target range) bank pusat adalah di antara 1% kepada 3%.
Bank pusat baru sahaja mengadakan mesyuarat pada minggu ini dan mengekalkan kadar faedah di paras 1.25% pada Rabu. Secara keseluruhan, kenyataan bank pusat dan komen Poloz dilihat kurang hawkish daripada apa yang dijangka oleh pasaran. Oleh sebab itu, CAD tertekan pada Rabu dengan tiada isyarat baru yang diberikan oleh bank pusat.
Namun, bank pusat menegaskan kada faedah yang tinggi adalah diperlukan dari masa ke semasa, tetapi menyatakan mereka akan terus berhati-hati dengan keadaan semasa ekonomi.


Turun 140 pips, EUR/USD Menjunam Selepas Mesyuarat FOMC!

Debaran para pelabur akhirnya terjawab selepas keputusan mesyuarat FOMC awal pagi tadi yang menyaksikan pengukuhan ketara US dolar selepas bergerak mendatar sejak awal minggu.
Federal Reserve (Fed) dalam mesyuarat dasar terbaru masih mengekalkan kadar faedah dan juga polisi semasa, namun pelabur mendapat petunjuk yang lebih jelas dengan nada hawkish Fed terhadap unjuran ekonomi masa hadapan.
7 pegawai Fed menjangkakan kenaikan kadar pada 2022, manakala 13 lagi menjangkakan kenaikan kadar pada 2023. Pengerusi Fed, Jerome Powell menyatakan unjuran yang dikemaskini adalah berdasarkan pertumbuhan kadar inflasi yang lebih pantas berbanding bank pusat jangkakan.

Kini pergerakan harga lebih jelas pada carta pasangan mata wang EUR/USD yang mempamerkan trend bearish dengan jangkaan pengukuhan lebih lanjut US dolar sehingga minggu berikutnya.
Setelah mendatar di atas paras sokongan 1.20900 selepas penurunan di awal minggu, pelabur telah menyaksikan harga menjunam tembus zon support 1.20900-1.20600 sehingga ke paras 1.2000.
Penurunan harian dicatatkan harga pada dagangan semalam pada carta EUR/USD adalah sekitar 140 pips!
Menepati ramalan penurunan untuk ke paras sokongan 1.2000, pergerakan harga mula perlahan menguji zon tersebut sehingga dagangan bersambung di sesi pasaran Asia pagi ini (Khamis).
 Sementara mata wang Euro dijangka akan terus bergerak lemah selepas mesyuarat dasar ECB sebelum ini, US dolar dilihat akan terus memacu pergerakan harga pada carta EUR/USD.
Pengukuhan US dolar yang berjaya dikekalkan akan menyaksikan harga ditekan lebih rendah untuk menuju pula ke zon support seterusnya pada 1.19000.
Peningkatan harga pula berkemungkinan akan menguji semula zon 1.20900-1.20600 yang membentuk zon SBR (support become resistance).
Jika harga gagal meneruskan kenaikan, penurunan harga pada trend bearish akan terus bersambung lagi.
Sebaliknya jika harga berjaya melonjak lebih tinggi, sasaran kenaikan harga akan menguji zon tumpuan lebih tinggi pada 1.21500-1.21800.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mampukah USD/JPY Capai Semula Paras Tertinggi ¥114.700?

Menilai kepada carta harga pasangan matawang USD/JPY, harga tampaknya meneruskan lonjakan pada awal sesi Asia hari ini (Jumaat) meskipun bergerak sedikit mendatar pada dagangan Khamis.
Pendakian juga dilihat seakan sedang melakukan aksi percubaan untuk menguji puncak ketinggian sejak dagangan 2017 sekitar 114.700 setelah harga telah pun mengatasi paras rintangan 114.000.
Pelabur turut dijangka akan memerhatikan kepada rangka masa mingguan yang disaksikan seperti ingin membentuk corak ‘bullish engulf’ bagi mengeluarkan jangkaan untuk harga terus melonjak.
Kejatuhan indeks Yen yang tergolek ke paras terendah sejak April 2017 telah kembali meranapkan peluang matawang ‘Samurai’ yang sebelum ini baru sahaja mahu memapar kebangkitan.
Di kala kesempatan tersebut, dolar greenback terus mengambil ruang untuk terus kukuh setelah disokong oleh lonjakan kadar inflasi Amerika Syarikat (AS) yang tinggi sepanjang 3 dekad sejak 1990.
Penanda aras hasil perbendaharaan 10 tahun AS yang melonjak untuk menghampiri paras 1.60% tampaknya serba sedikit telah menyokong matawang USD tampil bergaya dengan penguasaannya.
 Tumpuan selanjutnya berkemungkinan akan diperhatikan pada zon rintangan sekitar 114.460 sebelum dijangka akan mampu untuk sekali lagi mencapai ke paras ketinggian 114.700.
Penganalisis menjangkakan bahawa pergerakan harga pada paras tertinggi tersebut akan dinilai oleh pelabur bagi melihat sama ada reaksi harga mampu untuk terus mendaki atau kembali tergelincir.
Sebaliknya zon rintangan pada sebelum ini yang kini menjadi zon RBS (resistance become support) 114.000 dijangka akan dicapai semula andai kata harga kembali melayani curaman.
Curaman yang lebih rendah bakal menyaksikan harga tergelincir ke zon RBS berikutnya pada 113.400 dan bakal melepasi paras sokongan Moving Average 50 (MA50) untuk isyarat awal trend bearish.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Corak Penurunan Harga EUR/USD Lebih Jelas Pada Awal Minggu Ini

Walaupun laporan data pekerjaan NFP Amerika Syarikat (AS) pada minggu lalu mencatatkan bacaan kurang memberangsangkan dengan ekonomi kehilangan 140,000 pekerjaan pada Disember, namun US dolar berjaya bergerak kukuh untuk menyambung permulaan dagangan di awal minggu ini.
Pengukuhan US dolar didorong oleh hasil perbendaharaan 10 tahun AS yang melonjak membuatkan minat pelabur terhadap mata wang AS tersebut meingkat semula.
Dengan jangkaan rangsangan ekonomi lebih besar oleh bakal Presiden Joe Biden, pertumbuhan ekonomi AS dijangka lebih tinggi untuk tahun 2021 dan 2022.
Pada carta harga pasangan mata wang utama EUR/USD sudah mula menunjukkan corak penurunan harga yang lebih jelas sehingga bersambung pada awal minggu ini.
Pada Jumaat lalu, harga sedikit membuat kenaikan namun sekadar menguji paras halangan Moving Average 50 (MA50) pada rangka masa 1 jam pergerakan harga sebelum harga menjunam semula menutup dagangan minggu di paras terendah pada 1.21900.
Sesi Asia pada pagi ini melihatkan harga terus menyambung penurunan sehingga ke zon RBS (resistance become support) di bawah paras 1.21800.
 Zon sokongan harga ini akan menyokong harga untuk meningkat semula namun bergantung pada sentimen pasaran semasa.
Jika harga jatuh lebih rendah di bawah zon RBS tersebut, penurunan lebih rendah dijangkakan sehingga ke zon RBS lebih rendah pada 1.20900.
Namun jika harga berjaya melonjak semula, zon SBR (support become resistance) pada 1.22500 akan kembali diuji dengan halangan MA50 perlu dilepasi bagi momentum kenaikan yang lebih kukuh.
Seterusnya zon resistance pada 1.23500 akan menjadi destinasi kenaikan yang lebih tinggi harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 15/1/2019

Tumpuan utama pasaran pada hari ini adalah kepada undian akhir Parlimen Britain berkenaan pelan perjanjian Brexit oleh Perdana Menteri Briain, Theresa May. Matawang Sterling pada dagangan Isnin semalam telah menunjukkan kenaikan nilainya setelah laporan mengatakan bahawa kumpulan pro-Brexit dari kalangan ahli Parlimen bakal memberi sokongan terhadap pelan Brexit PM May. Debaran semakin terasa dan pelabur sedang menantikan keputusan terhadap undian tersebut hari ini. Dilihat pergerakan harga pada chart pasangan matawang GBP/USD semalam, harga meneruskan lagi kenaikan mencatatkan paras ketinggian semasa yang baru mencecah ke paras 1.29300 sedikit melepasi paras resistance MagicR1 pada indicator Moshed Magic Line semalam.
Pada sesi pasaran Asia hari ini, harga yang memulakan dagangan sekitar paras Magic Pivot 1.2869 kemudian telah menunjukkan kenaikan dan menuju ke paras ketinggian dagangan semalam hampir menyentuh paras resistance 1.2920 (MagicR1) sebelum bergerak mendatar semula sehingga ke penghujung sesi Asia. Jika harga terus bergerak membuat kenaikan lebih tinggi, harga bakal menuju ke paras resistance pada paras 1.2981 (MagicR2) selepas berjaya mengatasi paras ketinggian dagangan semalam. Seterusnya, harga berpotensi mencapai paras ketinggian yang baru sehingga ke paras sekitar 1.3031 (MagicR3) jika momentum kenaikan harga berjaya dikekalkan.
Namun, jika harga bergerak lebih rendah semula dari paras Magic Pivot hari ini, harga berkemungkinan turun menguji dahulu paras support terdekat pada 1.2808 (MagicS1) yang dilihat berada pada zon RBS (resistance become support). Seterusnya, harga akan meneruskan lagi penurunan dan menuju pula ke paras sekitar support pada 1.2758 (MagicS2) sebelum penurunan lebih rendah harga akan kembali menguji paras support 1.2697 (MagicS3) yang menjadi zon tumpuan harga pada chart GBP/USD sebelum ini.
 Kawal dagangan anda menjelang keputusan undian akhir Parlimen Britain yang berlangsung pada sesi pasaran Eropah yang akan menentukan nasib Britain bersama Kesatuan Eropah. Tentukan paras support dan resistance yang terbaik pada chart GBP/USD untuk membantu anda merancang pengawalan risiko untuk posisi dagangan dengan lebih baik dan jelas.

Paras support: 1.2808, 1.2758, 1.2697.
Paras resistance:  1.2920, 1.2981, 1.3031.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


BOJ Bakal Ambil Langkah Pelonggaran Jika COVID-19 Jejaskan Ekonomi Jepun

Gabenor Bank of Japan (BOJ), Haruhiko Kuroda memberitahu bahawa bank pusat akan mempertimbangkan pelonggaran monetari jika wabak coronavirus terus memberi kesan kepada ekonomi Jepun.
Kuroda berpendapat wabak ini merupakan ketidakpastian terbesar kepada ekonomi domestik dan memberi indikasi bahawa beliau tidak teragak-agak untuk mengambil langkah sewajarnya sekiranya risiko terhadap ekonomi terus meningkat.
Setakat ini, COVID-19 telah meragut 1,770 nyawa manakala lebih 70,000 kes jangkitan disahkan. Peningkatan ini dikatakan akan menjejaskan ekonomi China dan selaku rakan dagang terbesar kepada Jepun, ia telah mengganggu rantaian bekalan kepada sektor pembuatan.
Terdahulu dilaporkan bahawa ekonomi Jepun menguncup pada kadar yang paling cepat dalam tempoh enam tahun pada suku keempat 2019 akibat terkesan oleh kenaikan cukai jualan.
 Bacaan ini juga menandakan risiko terhadap kemelesetan pada ekonomi Jepun turut meningkat.
Sementara itu dalam kenyataan berasingan, Menteri Ekonomi Jepun, Yasutoshi Nishimura memberitahu bahawa negara itu akan meneliti sama ada penguncupan pertumbuhan yang dicatatkan pada suku keempat 2019 ini adalah sementara.
Selain itu, Jepun akan meneliti impak daripada wabak coronavirus terhadap ekonomi Jepun melalui sektor pelancongan dan gangguan rantaian bekalan serta melaksanakan langkah-langkah sewajarnya.
Kerajaan dikatakan akan menggunakan dana daripada bajet tambahan untuk menangani impak coronavirus terhadap ekonomi Jepun.